ติวเข้ม “การเป็นข้าราชการที่ดี” ให้กับข้าราชการบรรจุใหม่ เน้นย้ำ “ครองตน ครองคน ครองงาน ครองใจ”
นายสุทธิพงษ์ จุลเจริญ ปลัดกระทรวงมหาดไทย เปิดงานและบรรยายพิเศษ ในหัวข้อ “การเป็นข้าราชการที่ดี” ให้กับข้าราชการบรรจุใหม่ในสังกัดกระทรวงมหาดไทย ผู้เข้ารับการฝึกอบรมหลักสูตรการเป็นข้าราชการที่ดีรุ่นที่ 86 ได้แสดงความยินดีกับข้าราชการบรรจุใหม่ทุกคน ที่มีโอกาสมาเป็นข้าราชการในพระบาทสมเด็จพระเจ้าอยู่หัว และมาช่วยบำบัดทุกข์ บำรุงสุขให้กับประชาชน เพื่อ Change for Good ให้ประเทศชาติและประชาชนได้รับสิ่งที่ดี มีความสุข ได้รับบริการที่ดี บนพื้นฐานของ “การเป็นข้าราชการที่ดี” ย้ำว่า การเป็นข้าราชการที่ดี ที่สำคัญต้องเป็นคนที่รับผิดชอบ ปฏิบัติหน้าที่ตามที่ได้รับมอบหมายให้ดีที่สุด เพื่อให้เกิดความสำเร็จขององค์กร จะส่งผลทำให้ทุกคนมีความเจริญก้าวหน้า มั่นคงในชีวิตราชการเพิ่มมากขึ้น พร้อมยอมรับว่า การเติบโตก้าวกน้าในหน้าที่ราชการ ย่อมมีการแข่งขันกัน แต่ทุกคนต้องทำหน้าที่ให้สมกับการเป็นข้าราชการที่ดี ด้วยการครองตนให้ดี ครองคน” ด้วยการสร้างมิตร สร้างเพื่อน สร้างความรัก ความเมตตาให้เกิดขึ้นจากเพื่อนร่วมงาน ครองงาน” ศึกษาความรู้จากเรื่องเก่า หาความรู้จากแฟ้มงาน และการครองใจ” รักษาอุดมการณ์ในการเป็นข้าราชการที่ดี ด้วยการทำงานในหน้าที่ความรับผิดชอบให้ดีที่สุดและดีเพิ่มขึ้น